2021. gada 10. februārī Rīkojums Nr. 77

Rīgā (prot. Nr. 12 12. §)

**Grozījumi Ministru kabineta 2020. gada 2. marta rīkojumā Nr. 78**

**"Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 49.0. versija)"**

Izdarīt Ministru kabineta 2020. gada 2. marta rīkojumā Nr. 78 "Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 49.0. versija)" (Latvijas Vēstnesis, 2020, 44. nr.) šādus grozījumus:

1. Aizstāt 1. punktā skaitli un vārdu "4 500 000 *euro*" ar skaitli un vārdu "3 000 000 *euro*".

2. Izteikt 5. punktu šādā redakcijā:

"5. Pēc projekta pabeigšanas, sākot ar 2024. gadu, Tieslietu ministrijai Nekustamā īpašuma valsts kadastra informācijas sistēmas uzturēšanas izmaksas 1 391 074  *euro* gadā segt no budžeta programmai 07.00.00 "Nekustamā īpašuma tiesību politikas īstenošana" piešķirtajiem valsts budžeta līdzekļiem."

3. Svītrot projekta "Kadastra informācijas sistēmas modernizācija un datu pakalpojumu attīstība" (turpmāk – projekts) apraksta (kopsavilkuma) daļas "Projekta mērķi" 2. punktā vārdus "būvju izmaiņu deklarēšanu un".

4. Svītrot projekta apraksta (kopsavilkuma) daļas "Projekta mērķi" 4. punktā vārdus "kā arī jaunu funkciju īstenošanu attiecībā uz jūras objektu reģistrāciju NĪVKIS".

5. Izteikt projekta apraksta (kopsavilkuma) daļas "Darbības projekta mērķu sasniegšanai" 7. punktu šādā redakcijā:

"7) atbilstoši normatīvajiem aktiem par Eiropas Savienības fondu publicitāti, saziņu un vizuālās identitātes prasību nodrošināšanu tiks rīkoti publicitātes pasākumi par projekta īstenošanas gaitu, kā arī projekta "Publiskās pārvaldes informācijas un komunikācijas tehnoloģiju arhitektūras pārvaldības sistēma – 2. kārta" ietvaros tiks īstenoti sabiedrības informēšanas un izglītošanas pasākumi par projektā izveidotajiem publiskajiem e-pakalpojumiem;".

6. Izteikt projekta apraksta (kopsavilkuma) daļu "Projekta rezultāta rādītāji" šādā redakcijā:

"**Projekta rezultāta rādītāji**

|  |  |  |  |  |  |
| --- | --- | --- | --- | --- | --- |
| Nr.  p. k. | Rezultāta rādītājs | Mērvienība | Sākotnējā vērtība | Sasniedzamā vērtība divus gadus pēc projekta beigām | Sasniedzamā vērtība trīs gadus pēc projekta beigām |
| 1. | NĪVKIS automātiski pievienotu VVDZ paziņojumu par nekustamā īpašuma datu izmaiņām īpatsvars (gadā) | % | 57 | 75 | 90 |
| 2. | Reģistrētas transakcijas gadā NĪVKIS datu izmaiņām, kuras inicializētas no būvniecības informācijas sistēmas | skaits | 6 000 | 15 000 | 15 000 |
| 3. | NĪVKIS automātiski reģistrētas adrešu datu izmaiņas no Valsts adrešu reģistra informācijas sistēmas (ņemot vērā, ka tiks sakārtoti adrešu dati, nepieciešamība aktualizēt adreses nākotnē mazināsies) | skaits | 23 000 | 20 000 | 20 000" |

7. Izteikt projekta apraksta (kopsavilkuma) daļu "Projekta iznākuma rādītāji" šādā redakcijā:

"**Projekta iznākuma rādītāji**

|  |  |  |  |
| --- | --- | --- | --- |
| Nr.  p. k. | Iznākuma rādītājs | Mērvienība | Sasniedzamā vērtība projekta beigās |
| 1. | Pilnveidoti darbības procesi | skaits | 14 |
| 2. | Pilnveidots NĪVKIS risinājums (tai skaitā datu struktūra, pilnveidots objektu reģistrācijas process, veiktas izmaiņas lietojumprogrammatūras moduļos) | skaits | 1 |
| 3. | Pilnveidota NĪVKIS datu apmaiņa ar citām VIS | skaits | 4 |
| 4. | Izveidoti jauni e-pakalpojumi | skaits | 1 |
| 5. | Atvērto datu portālā pieejamās datu kopas | skaits | 10" |

Ministru prezidents A. K. Kariņš

Vides aizsardzības un

reģionālās attīstības ministrs A. T. Plešs